open-index/open-wikipedia-markdown huggingface dataset:
Harryson

**Harryson** on seuraavien ruotsalaisten henkilöiden sukunimi:

* John Harryson (1926–2008), näyttelijä
* Peter Harryson (s. 1948), näyttelijä
Axel Gudbrand Blytt

**Axel Gudbrand Blytt** (19. toukokuuta 1843 Kristiania – 18. heinäkuuta 1898 Kristiania) oli norjalainen kasvitieteilijä ja geologi, joka toimi professorina Kristianian yliopistossa vuodesta 1880. Hän tutki tutki norjalaisia turvesoita ja esitti havaintojensa perusteella teorioita kasvillisuuden levittäytymisestä Norjaan viimeisimmän jääkauden jälkeen. Blyttin mukaan Norjan ilmasto ei jääkauden jälkeen ollut tasaisesti lämmennyt, kuten siihen asti oli oletettu, vaan kylmät ja lämpimät sekä kuivat ja kosteat kaudet olivat seuranneet toisiaan. Myöhemmin ruotsalaisen Rutger Sernanderin jatkokehittelemässä Blyttin-Sernanderin ilmastomallissa jääkautta seuranneet ilmastovaiheet rajattiin kasvillisuushistorian perusteella.

Blyttin isä oli kasvitieteilijä Matthias Numsen Blytt.

## Julkaisuja
* *Botanisk Reise i Valders og de tilgrændsende Egne* (1864)
* *Norges Flora I–III* (1874–1876)
* *Forsøg til en Theorie om Indvandringen af Norges Flora under vexlende regnfulde og tørre Tider* (1876)
* *The probable cause of the displacement of beach-lines. An attempt to compute geological epochs* (1889)
## Lähteet

## Aiheesta muualla
Lauri Valsta

**Lauri Tapani Valsta** (s. 23. maaliskuuta 1954 Helsinki) on suomalainen  liiketaloudellisen metsäekonomian emeritusprofessori.

Valsta syntyi pianotaiteilija Tapani Valstan ja Rauni Elina Kalkkisen perheeseen. Hän avioitui 1980 Liisa Huurin kanssa. Valsta tuli ylioppilaaksi Helsingin normaalilyseosta 1973 ja valmistui Helsingin yliopistosta metsänhoitajaksi 1978 ja maatalous- ja metsätieteiden kandidaatiksi 1981 ja lisensiaatiksi 1988. Maatalous- ja metsätieteiden tohtoriksi hän väitteli siellä 1993. 

Valsta suoritti Master of Science -tutkinnon forest management -alalta ja oli tutkimusassistentti Oregonin osavaltionyliopistossa 1985. Metsäntutkimuslaitoksella hän oli tutkija, vanhempi tutkija ja tutkimuskeskuksen johtaja 1979–1999. Helsingin yliopistossa hän oli apulaisprofessori 1987–1988, vs. professori 1999–2002 ja liiketaloudellisen metsäekonomian professori 2002–2019. Valsta oli myös vieraileva tutkija Washingtonin yliopistossa 2006–2007. Hänellä on ollut lisäksi useita kotimaisia ja kansainvälisiä asiantuntija- ja luottamustehtäviä. 

## Lähteet
Valsta

**Valsta** on muun muassa seuraavien suomalaisten henkilöiden sukunimi:

* Esko Valsta (ent. *Vallenius*, 1924–2008), sellotaiteilija
* Lauri Valsta (synt. 1954), liiketaloudellisen metsäekonomian emeritusprofessori, Tapani Valstan poika
* Tapani Valsta (ent. *Vallenius*, 1921–2010), pianisti ja urkuri, Esko Valstan veli
Cabaret Voltaire

**Cabaret Voltaire** tarkoittaa seuraavia asioita:

* Cabaret Voltaire oli Zürichissa toiminut sveitsiläinen kabaree, joka tuli tunnetuksi dadaistisista esityksistään
* Cabaret Voltaire on brittiläinen kokeellisen ja elektronisen musiikin yhtye
Sabretache (1908)

**Sabretache** oli Ranskan laivaston Branlebas-luokan hävittäjä ensimmäisessä maailmansodassa.

## Valmistus
Alus tilattiin 8. marraskuuta 1905 Nantesista De la Brosse et Fouchélta, missä köli laskettiin kesäkuussa 1906. Alus laskettiin vesille 5. helmikuuta 1908 ja otettiin palvelukseen koeajoja varten huhtikuussa 1908. Alus otettiin varsinaiseen palvelukseen lokakuussa 1908.

## Palvelus
Vuonna 1908 alus oli Välimeren laivueessa (). Alkuvuodesta 1914 alus oli 1re Armée navalen 5. hävittäjälaivueessa. Ensimmäisen maailmansodan alus oli Välimerellä mukaan lukien Dardanellien ja itäisen Välimeren operaatiot. Alus poistettiin palveluksesta maaliskuussa 1920 ja myytiin 2. maaliskuuta 1920 Bizertessä M. Kalfon Vitalle. Se poistettiin alusluettelosta 10. toukokuuta 1920.

## Lähteet
*
*
*

### Viitteet
3974 Verveer

**3974 Verveer (1982 FS)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on .

Asteroidi on nimetty Arie J. B. Verveerin kunniaksi.

## Lähteet
Metyyli-DOB

**Metyyli-DOB**, **N-metyyli-DOB** eli **2,5-dimetoksi-4-bromi-N-metyyliamfetamiini**, on psykoaktiivinen aine. Se on rakenteeltaan samankaltainen kuin DOB ja kuuluu ns. DOx-yhdisteisiin. Kirjassaan *[[PiHKAL]] - Phenethylamines I Have Known and Loved* Alexander Shulgin listaa metyyli-DOB:n vähimmäisannokseksi 8-10 mg ja sen kestoksi "luultavasti hyvin pitkä". Metyyli-DOB aiheuttaa monia fyysisiä vaikutuksia, kuten mydriaasia ja lihasjännitystä, mutta vain vähän psykoaktiivisia vaikutuksia. Metyyli-DOB:n farmakologisista ominaisuuksista, metaboliasta ja myrkyllisyydestä on hyvin vähän tietoa. Shulgin kuvasi metyyli-DOB:n ensimmäisen kerran kirjassaan *PiHKAL* vuonna 1991.

## Lähteet
Josef Jireček

**Josef Jireček** (1825–1888) oli tšekkiläinen kirjallisuudentutkija ja poliitikko. Hän oli vuodesta 1850 Itävallan kansanvalistusministeriön virkamies ja vuodesta 1871 kansanvalistusministerinä Karl Sigmund von Hohenwartin ministeristöön. Hän oli vuodesta 1875 Böömin kuninkaallisen tiedeseuran esimiehenä. Hän julkaisi oppikirjoja ja kansatieteellistä esitystä Böömin kuningaskunnasta (tšek. 1850) sekä useita muinaistšekkiläisiä kirjallisuuden muistomerkkejä ja tutkimuksia niistä.

## Lähteet

## Aiheesta muualla
Pietilä (Vihti)

**Pietilä** on Vihdin Ojakkalan taajamassa sijaitseva pienalue ja taajamanosa. Pietilä kuuluu Ojakkalan tilastoalueeseen. Pietilässä asui vuoden 2014 lopussa 660 asukasta.

Pietilä sijoittuu idässä Lahdentien, etelässä Enäjärven ja taajaman rajoja noudatten pohjoisessa Kehätien väliselle alueelle.

## Lähteet
Lammenranta

**Lammenranta** on Vihdin Otalammen taajamassa sijaitseva pienalue ja taajamanosa. Lammenranta kuuluu Otalammen tilastoalueeseen. Lammenrannassa asui vuoden 2014 lopussa 156 asukasta.

Lammenranta sijoittuu Otalammen pohjoisrannalle rajoittuen lännessä Hanko–Hyvinkää-rataan, pohjoisessa Puistotiehen ja idässä Leponiementiehen.

## Lähteet
Aittamäki

**Aittamäki** on Vihdin Otalammen taajamassa sijaitseva pienalue ja taajamanosa. Aittamäki kuuluu Otalammen tilastoalueeseen. Aittamäessä asui vuoden 2014 lopussa 94 asukasta.

Aittamäki sijoittuu Otalammen itärannalle ja Vanhan Porintien pohjoispuolelle Otalammentien ja Kirksillantien varteen.

## Lähteet
Vastaranta

**Vastaranta** on Vihdin Otalammen taajamassa sijaitseva pienalue ja taajamanosa. Vastaranta kuuluu Otalammen tilastoalueeseen. Vastarannalla asui vuoden 2014 lopussa 13 asukasta.

Vastaranta sijoittuu Otalammen etelärannalle ja Vanhan Porintien pohjoispuolelle.

## Lähteet
Kukkoinharju

**Kukkoinharju** on Vihdin Otalammen taajamassa sijaitseva pienalue ja taajamanosa. Kukkoinharju kuuluu Otalammen tilastoalueeseen. Kukkoinharjulla asui vuoden 2014 lopussa 254 asukasta.

Kukkoinharju sijoittuu Vanhan Porintien pohjoispuolelle ja Hanko–Hyvinkää-radan länsipuolelle Torpparintien ja Oikotien varteen.

## Lähteet
Filmin kulissien takana

**Filmin kulissien takana** (*The Big Knife*) on Robert Aldrichin ohjaama yhdysvaltalainen draamaelokuva vuodelta 1955. Puhevaltainen draama perustuu Clifford Odetsin näytelmään ja tapahtuu lähes kokonaan muutamassa sisämiljöössä.

Los Angelesin Bel Airin hienostoalueella hiipuva filmitähti Charles Castle (Jack Palance) empii jatkosopimuksen tekoa studionsa kanssa, koska se ei enää lupaa muuta kuin tasaista joskin hyvin palkattua rutiinityötä. Hänen avioliittonsa on kariutumassa, koska vaimo (Ida Lupino) vaatii mieheltään suurempaa ammatillista kunnianhimoa ja inhoaa tämän syrjähyppyjä. Charlesin menneisyydessä on myös salaisuuksia, jotka tekevät hänestä alttiin kiristykselle.

## Rooleissa

## Vastaanotto
Elokuva palkittiin Venetsian elokuvafestivaaleilla, mutta joutui Hollywood-studioiden hampaisiin, koska se on elokuvateollisuuden kritiikissään armottomampi kuin esimerkiksi pari vuotta aiemmin valmistunut *[[Särkyneiden haaveiden kaupunki]]*. Columbia Pictures -yhtiön studiojohtaja Harry Cohn piti Rod Steigerin esittämää tuottajahahmoa henkilökohtaisena loukkauksena ja järjesti Aldrichille myöhemmin potkut eräästä tuotannostaan, mikä ajoi Aldrichin työskentelemään Euroopassa.

*Helsingin Sanomien* Markku Luoto kirjoitti elokuvan televisioesityksen alla vuonna 1979, että elokuva on tehossaan yksi parhaista unelmatehtaan raakaa todellisuutta kuvaavista teoksista. Jack Palancen esittämää päähahmoa Luoto piti outona ja tehokkaana yhdistelmänä raakaa miehistä uhoa ja sisäänkääntynyttä älyllisyyttä.

## Lähteet
Ukinvaha

**Ukinvaha** on Vihdin Otalammen taajamassa sijaitseva pienalue ja taajamanosa. Ukinvaha kuuluu Otalammen tilastoalueeseen. Ukinvahassa asui vuoden 2014 lopussa 218 asukasta.

Ukinvaha sijoittuu Selintien eteläpuolelle Otalammenraitin ja Siippoontien varteen.

## Lähteet
Uutelanlääni

**Uutelanlääni** on Vihdin Otalammen taajamassa sijaitseva pienalue ja taajamanosa. Uutelanlääni kuuluu Otalammen tilastoalueeseen. Uutelanläänissä asui vuoden 2014 lopussa 158 asukasta.

Uutelanlääni sijoittuu Otalammenraitin pohjoispuolelle Hanko–Hyvinkää-radan molemmin puolin Tuohilammentien ja Ratatien varteen.

## Lähteet
Janttula

**Janttula** on Vihdin Ojakkalan taajamassa sijaitseva pienalue ja taajamanosa. Janttula kuuluu Ojakkalan tilastoalueeseen. Janttulassa asui vuoden 2014 lopussa 263 asukasta.

Janttula sijoittuu etelässä Hanko–Hyvinkää-radan ja taajaman rajoja noudatten lännessä Sansillantien ja Nummitien välisen peltoalueen väliselle alueelle.

## Lähteet
Qoʻytoshvuoret

**Qoʻytoshvuoret** () on pohjoisten Nurotavuorten kaakkoisosa Uzbekistanin Jizzaxin alueella. Se rajoittuu idässä Sangzorjoen laaksoon ja lännessä Savurbelin solaan. Lounaassa on Sangzorin–Nuratan painanne ja koillisessa Nälkäaron tasanko. Vuoriston pituus on 65 kilometriä ja leveys enimmillään 25 kilometriä. Sen korkein kohta on Toʻngʻizlitogʻ (1&nbsp;905 metriä).

Hiekkakivestä, liuskeesta, kalkkikivestä, marmorista, granodioriitista ja graniitista muodostuneilla vuorilla esiintyy rapautumisen seurauksena syntyneitä erikoisia kalliomuodostumia. Hyötykaivannaisiin kuuluvat volframi ja molybdeeni. Pohjoisrinteillä virtaavat Ustixonsoy, Nuraksoy, Osmonsoy ja Ilonchisoy ja etelärinteiltä Chayonlisoy, Ingichkasoy, Savrunsoy, Sagʻanaqsoy ja Norvonsoy. Rinteillä kasvaa ruohoa ja pensaita. Aluetta käytetään kevät- ja kesälaitumena.

## Lähteet
Aarni Korkiatupa

**Aarni Korkiatupa** (s. 11. syyskuuta 2002) on suomalainen koripalloilija. Korkiatupa edustaa Korisliigassa pelaavaa Kouvoja. Pelipaikaltaan Korkiatupa on laitahyökkääjä.

## Ura
Korkiatupa on Rekolan Urheilijoiden kasvatti. Vuonna 2018 Korkiatupa siirtyi Helsinki Basketball Academyn HBA-Märskyyn, jossa hän pelasi I divisioona A:ta kolme kautta. Korkiatupa siirtyi Kouvoihin kaudeksi 2021.

## Lähteet
99 valittua

**99 valittua – Huippuorkesterin kulisseissa** on Yleisradion tuottama kuusiosainen seurantadokumentti Radion sinfoniaorkesterin muusikoista ja muusta henkilökunnasta. Se esitettiin ensi kerran Yle Teemalla marras-joulukuussa 2025.

*Ilta-Sanomien* Maria Oravakankaan mielestä dokumenttisarja RSO:n kulisseista onnistuu yllättämään vetävästi tehtynä tositelevisiona, mitä ei välttämättä osaisi odottaa, kun pyöritään orkesterin arjen ympärillä.

Sarjan aloitusviikolla Radion sinfoniaorkesteri yllätti helsinkiläiset Asematunnelin Kompassitorilla flash mob -esityksellään, jossa he soittivat omat versionsa Black Sabbathin ”Paranoidista” ja Deep Purplen kappaleesta ”Black Night”.

## Lähteet

## Aiheesta muualla
*Ohjelmasarja Yle Areenassa
Oriflamme (1908)

**Oriflamme** oli Ranskan laivaston Branlebas-luokan hävittäjä ensimmäisessä maailmansodassa.

## Valmistus
Alus tilattiin 8. marraskuuta 1905 Nantesista De la Brosse et Fouchélta, missä köli laskettiin kesäkuussa 1906. Alus laskettiin vesille 4. huhtikuuta 1908 ja otettiin palvelukseen koeajoja varten toukokuussa 1908. Alus otettiin varsinaiseen palvelukseen lokakuussa 1908.

## Palvelus
Vuonna 1908 alus oli Välimeren laivueessa (). Vuonna 1914 alus oli Brestissä 2e Escadre légèren 1. hävittäjälaivueessa ja 1914-1918 Dunkerquessa Pohjanmeren laivueessa, mistä se siirrettiin kesäkuussa 1919 reserviin Cherbourgissa. Alus poistettiin laivastoluettelosta 27. toukokuuta 1921 ja myytiin 6. helmikuuta 1922 Cherbourgissa romutettavaksi.

## Lähteet
*
*
*

### Viitteet
Keltakolmipyrstö

**Keltakolmipyrstö** (*Hapalogenys analis*) on kolmipyrstöihin kuuluva kalalaji. Lajia tavataan Tyynenmeren länsiosista.

## Koko ja ulkonäkö
Keltakolmipyrstö voi kasvaa suurimmillaan noin 20 cm pitkäksi. Laji on ruumiinmuodoltaan korkeahko ja litteä. Otsaprofiili on jyrkkä. Kalan selkä- ja peräevien etuosa on piikikäs. Keltakolmipyrstön pyrstöevä on pyöreäkärkinen. Alaleuassa on lyhyt viiksisäie. Väriltään keltakolmipyrstö on päästään ja selästään kellertävän ruskea. Vaaleanharmaissa kyljissä on epämääräisiä ruskehtavia pystyjuovia. Evät ovat keltaiset ja mustareunaiset.

## Levinneisyys ja elintavat
Keltakolmipyrstöä tavataan Japanista Australian pohjoisosiin ulottuvalta alueelta. Lajin populaatioiden välillä on huomattavaa geneettistä vaihtelua. Kala elää muta-, hiekka- tai kivipohjaisilla alueilla koralliriutoilla tai niiden läheisyydessä. Keltakolmipyrstön ravintoa ovat pienet kalat, äyriäiset ja nilviäiset.

Keltakolmipyrstön lihaa pidetään hyvänmakuisena ja laji on kaupallisestikin merkittävä ruokakala. Lajia pidetään satunnaisesti myös merivesiakvaarioissa.

## Lähteet
Étendard (1908)

**Étendard** oli Ranskan laivaston Branlebas-luokan hävittäjä ensimmäisessä maailmansodassa.

## Valmistus
Alus tilattiin 8. marraskuuta 1905 Bordeauxista Dyle et Bacalanilta, missä köli laskettiin 4. joulukuuta 1905. Alus laskettiin vesille 20. maaliskuuta 1908 ja otettiin palvelukseen koeajoja varten toukokuussa 1908. Alus otettiin varsinaiseen palvelukseen 15. helmikuuta 1909.

## Palvelus
Alus lähti 25. huhtikuuta 1908 Bordeauxista Rochefortiin, missä se suoritti koeajot. Vuonna 1909 alus oli pohjoisessa laivueessa (). Vuonna 1914 alus oli Brestissä 2e Escadre légèren 1. hävittäjälaivueessa ja 1914-1917 Dunkerquessa Pohjanmeren laivueessa. Alus tuhoutui yöllä 24.-25. huhtikuuta 1917, kun Saksan keisarikunnan laivaston hävittäjät hyökkäsivät Dunkerqueen. Aluksen räjähdyksessä sai surmansa koko miehistö.

## Lähteet
*
*
*

### Viitteet
Fanion (1908)

**Fanion** oli Ranskan laivaston Branlebas-luokan hävittäjä ensimmäisessä maailmansodassa.

## Valmistus
Alus tilattiin 8. marraskuuta 1905 Bordeauxista Dyle et Bacalanilta, missä köli laskettiin joulukuussa 1905. Alus laskettiin vesille 4. toukokuuta 1908 ja otettiin palvelukseen koeajoja varten heinäkuussa 1908. Alus otettiin varsinaiseen palvelukseen helmikuussa 1909.

## Palvelus
Vuonna 1909 alus oli pohjoisessa laivueessa (). Vuonna 1914 alus oli Brestissä 2e Escadre légèren 2. hävittäjälaivueessa, mistä se siirrettiin 1916 Atlantin laivueeseen. Alus törmäsi 23.-24. marraskuuta 1917 yhdysvaltalaiseen rahtilaivaan *Wyandotteen*, mutta kykeni kuitenkin palaamaan satamaan. Se poistettiin alusluettelosta 27. toukokuuta 1921 ja myytiin 6. helmikuuta 1922 Cherbourgissa romutettavaksi.

## Lähteet
*
*
*

### Viitteet
Paljanytsja

**Paljanytsja** voi tarkoittaa seuraavia asioita:

* Paljanytsja on Ukrainan kielen etymologisen sanakirjan mukaan joko nainen, joka leipoo ja myy lämpimiä paljanytsjoja, tai Dalin venäjän kielen selittävän ”Tolkovyi slovar živogo velikorusskogo jazyka”-sanakirjan mukaan sankarillinen naissoturi, ratsastaja, rohkean vapaan miehen toveri ja seikkailija, eeppinen naisbogatyr, so. bogatyrka tai naisvähävenäläinen.

* Paljanytsja on hiiva- ja pääasiassa vehnäjauhotaikinasta valmistettu ja uunissa paistettu suuri, vaalea pyöreä ukrainalainen perinteinen leipä tai pieni kakku, kaurajauhosta nyytit tai piiras ilman täytettä.

* Paljanytsja on ukrainalaisvalmisteinen suihkumoottorilla varustettu, maasta lentoon lähetettävä räjähdelennokki.

* Paljanytsja on 1900-luvun vapautuskamppailujen ja varsinkin Venäjän hyökkäyssodan aikana käyttöön otettu tunnus- tai koodisana eli šibbolet, minkä lausumiskyvyn perusteella voidaan tunnistaa venäläinen miehittäjä.

* Paljanytsja on Nadvirnan piirissä, Ivano-Frankivskin alueella sijaitsevan Poljanitsjan kylän entinen nimi

* Paljanytsja on Kadim Tarasovin ja Julia Bolšinskan ohjaama dokumenttielokuva amerikkalaisista katutaiteilijoista, jotka lähtivät matkalle Ukrainaan löytääkseen tavan puhua sodasta taiteen kielellä.

* Paljanytsja on Luhanskin jalostusinstituutin kehittämä ja Ukrainassa vuonna 2008 rekisteröity vehnälajike

* Paljanytsja on verkkoradio osoitteessa palianitcia.radio, mikä 21.3.2022 alkaen lähettää äänitallenteita Ukrainan korkeakoulujen opettajien puheista nostattaakseen sekä aikuisten asukkaiden että lasten, siviilien että sotilaiden moraalia

* Paljanytsja on ukrainalaisen taiteilijan Žanna Kadirovan 21. huhtikuuta - 30. kesäkuuta 2022 esittelemä hanke tai näyttely Venetsian biennaalissa. Sarjaan kuului jokikivestä tehtyjä paljanytsjan eli perinteisen ukrainalaisen leivän muotoisia esineitä

* Paljanytsja.Info on Ukrainan vapaaehtoispalvelun ja SoftServe-yrityksen yhteistyössä lanseerattu alusta nopeaa humanitaarista apua varten maan kaikilla alueilla sodan hetkellä 

* Paljanytsja on sukunimi:

- Oleksandr Paljanytsja on entinen ukrainalainen jalkapalloilija, hyökkääjä
Onni Sarmaste

**Onni Eevert Sarmaste** (s. 27. lokakuuta 1981 Imatra) on suomalainen liikemies, jonka maskikaupat Huoltovarmuuskeskuksen (HVK) kanssa keväällä 2020, koronapandemian alkaessa, nousivat uutisotsikoihin ja johtivat oikeudenkäyntiin.

## Maskikaupat
Ennen maskikauppoja Sarmaste on ollut osallisena rahoitus- ja pikavippialan yrityksissä. Julkisuuten hän nousi maskikauppakohun myötä vuonna 2020. Sarmasteen yritys myi HVK:lle suojavarusteita lähes viiden miljoonan euron edestä, mutta myöhemmin ilmeni, että maskit eivät täyttäneet sairaalakäyttöön vaadittavia standardeja. Tämä johti laajoihin oikeusprosesseihin, joissa HVK vaati Sarmastetta ja hänen yhtiötään palauttamaan kauppahinnan. Käräjäoikeus on sittemmin määrännyt Sarmasteen maksamaan korvauksia HVK:lle.

## Muut syytteet
Sarmaste on ollut syytettynä myös muista talousrikoksista, kuten törkeästä kirjanpitorikoksesta ja törkeästä velallisen epärehellisyydestä. Sarmasteen epäilyttävät toimet paljastuvat Pandoran papereista.

Pandoran papereiden dokumentit osoittivat Sarmasteen käyttäneen monimutkaisia offshore-järjestelyjä omaisuutensa hallintaan ja omistustensa piilottamiseen. Yleisradio uutisoi erikoisista omistusjärjestelyistä, jotka Pandoran paperit -vuoto paljasti.

## Lähteet
Norbert Zongon yliopisto

**Norbert Zongon yliopisto** (, lyhennys **UNZ**) on julkinen yliopisto Burkina Fason Koudougoussa. Oppilaitos perustettiin vuonna 2005 **Koudougoun yliopistona** (Université de Koudougou, UK) aiemman korkeakoulun (Ecole Normale Supérieure de Koudougou, ENSK) pohjalta. Nykyinen nimi on vuodelta 2017. Nnimi viittaa Norbert Zongoon (1949–1998), joka oli murhattu burkinafasolainen tutkiva toimittaja, Indépendant-lehden päätoimittaja ja kirjailija.

Norbert Zongon yliopisto lukeutuu Burkina Fason suurimpiin ja arvostetuimpiin yliopistoihin. Opiskelijamäärältään se on maan toiseksi suosituin yliopisto Professori Ki-Zerbon yliopiston jälkeen. UNZ:ssa opiskeli lukuvuonna 2023–2024 yhteensä yli 52&nbsp;100 opiskelijaa   eli 23,1 prosenttia Burkina Fason kaikkiaan 225&nbsp;902:sta korkeakouluopiskelijasta.

## Lähteet

## Aiheesta muualla
Arnasoyjärvet

**Arnasoyjärvet** () ovat matalien järvien ketju Syrdarjan keskijuoksulla Uzbekistanin Jizzaxin alueella. Ne sijaitsevat Nälkäaron ja Kyzylkumin välisessä lounais-koillissuuntaisessa painanteessa, jonka pituus on lähes 70 kilometriä.

Painanteessa oli aikaisemmin pieniä järviä ja suolakoita. 1950-luvun lopulla sinne alettiin laskea keinokastelualueiden poistovesiä. Vuonna 1965 valmistui Şardaran tekojärvi ja Arnasoyn vesirakennuskompleksi, joka mahdollisti järvien säännöstelyn. Keinokastelun poistovesien lisääntymisen takia Arnasoyjärvien liikavettä alettiin 1960-luvun lopussa päästää alempana sijaitsevaan vajoamaan, jonne muodostui Aydarjärvi. Vuonna 1969 Syrdarjan tulvan aikana Şardaran tekojärvestä laskettiin Arnasoyhin 21 kuutiokilometriä vettä, minkä seurauksena Arnasoyjärvet, Aydarjärvi ja Tuzkon yhtyivät 2&nbsp;400 neliökilometrin laajuiseksi järveksi. Vesivoimalaitosten aiheuttaman Syrdarjan virtauksen muuttumisen takia vettä laskettiin Arnasoyhin talvisin vuodesta 1993 lähtien, mikä aiheutti jälleen huomattavia muutoksia järvissä.

Kazakstanin puolella sijaitsevan Şardaran tekojärven ja Aydarjärven korkeusero on kahdeksan metriä. Vuosina 2001–2005 rakennettiin niiden välissä sijaitseva Ylä-Arnasoyn tekojärvi, jonka tehtävänä on toimia vesivarastona ja säännellä Aydarjärven pintaa. Sen pinta-ala on 140 neliökilometriä, keskisyvyys 4,3 metriä ja tilavuus 605 miljoonaa kuutiometriä. Suurin osa keinokastelun poistovesistä ohjattiin samalla Tuzkonjärveen. Köksarain tekojärven käyttöönotto Kazakstanissa vuonna 2011 on johtanut Aydar- ja Tuzkonjärvien pinnan laskuun ja veden suolapitoisuuden kasvuun. Ylä-Arnasoyn tekojärvessä suolapitoisuus oli 1,5–5 ja Aydarjärven rajalla 9,8 grammaa litrassa vuonna 2011.

Aydarin–Arnasoyn järvet, joihin kuuluu myös Tuzkon, ovat tärkeä kalatalousalue. Ne muodostavat vuonna 2008 perustetun Ramsar-alueen.

## Lähteet
Haren (Ems)

**Haren** on kaupunki Ala-Saksin osavaltion läntisimmässä kolkassa Saksassa. Se rajoittuu lännessä Alankomaihin. Kaupunki sijaitsee Emsin varrella vain joitakin metrejä merenpinnan yläpuolella Emslandin piirikunnan keskiosassa.

## Maantiede
Harenin etäisyys Osnabrückistä on 80 kilometriä luoteeseen, matka autoteitse on 115 kilometriä.

## Historia
Emsin varrella sijaitsevan Harenin historia alkaa vuodesta 890, vaikka paikkakunnan alkuperä on vielä vanhempi. Muuatta linnaa eräällä Emsin suurimmista saarista pidetään kylän alkuperäisenä perustamispaikkana. Harenin talouselämää hallitsi alati enemmän merenkulku, kun taas Altharen oli maatalouspainotteisempi. Toisen maailmansodan jälkeen Harenissa asui viitisen tuhatta puolalaista pakkotyöläistä, joten Puolan hallinto nimesi kunnan uudelleen Maczkowiksi (vuosiksi 1945–1948). Miehitys päättyi ja molemmat Harenin kunnat (Haren ja Altharen) muodostivat yhden kunnan 1956 alkaen. Kaupunkioikeudet Haren sai 3. joulukuuta 1965. Hallintouudistuksessa vuonna 1974 yhdistettiin kaksitoista kuntaa, joiden asukasluku oli noin 16&nbsp;000.

Harenin historiallista arkkitehtuuria edustaa muun muassa kirkko St. Martinus (Haren). Se rakennettiin 1908–1911 ja vihittiin 14. syyskuuta 1911. Kirkko on kaupungin maamerkki.

## Talous ja liikenne
Harenin yrityksiä on muun muassa Reederei Jüngerhans, joka toimii varustamona. Landgeflügel FG Vertriebsgesellschaft myy kananlihatuotteita ja ELA Container harjoittaa konttirakentamista. Draxl toimii niin ikään varustamona. Harenin vuonna 1855 avattu rautatieasema sijaitsee Emmelnissä rataosuudella Münster–Emden aivan kantakaupungin itäpuolella. Kaupunkiin pääsee Bundesautobahn 31:ä pitkin. Muita reittejä ovat Bundesstraße 70 ja 18-kilometrinen Bundesstraße 408.

## Lähteet

## Aiheesta muualla
*Haren (Ems), Ala-Saksi, Saksa — Sunrise, Sunset, and Daylength
Akjagaýa

**Akjagaýa** on laskujoeton painanne Karakumin aavikon luoteisosassa Turkmenistanin Daşoguzin maakunnassa. Sen pituus on 30 tai 50 kilometriä, leveys 6–10 kilometria ja syvyys 81 metriä merenpinnan alapuolella. Akjagaýa on Turkmenistanin syvin ja yksi Aasian syvimmistä kohdista.

Eşegaňňyrangyrin kukkuloiden eteläpuolella sijaitsevan hevosenkengän muotoisen painanteen pohjoisrinne on jyrkkä ja etelärinne loiva. Sen pohjalla on suolakkoja ja kaakkoisosassa hiekkakumpuja.

Painanteen alkuperä liittynee maankuoren liikkeisiin. Se lienee syntynyt Karakumin pohjoisosan noustessa ja Sarygamyşin syvängön laskeutuessa.

## Lähteet
Burger King Suomessa

**Burger King** on alun perin yhdysvaltalainen kansainvälinen pikaruokaketju, joka on toiminut Suomessa vuosina 1982–1985 sekä joulukuusta 2013 alkaen. Vuoden 2025 lopulla Suomessa toimii 69 Burger King -ravintolaa. Suomen Burger King -ketju kuuluu Restel-konserniin, ja sen tärkeimpiä kilpailijoita ovat McDonald’s ja Hesburger.

## Historia
### 1980-luku
Burger King toimi ensimmäistä kertaa Suomessa 1980-luvun alussa, kun Jussi Nurmio toi liikekumppaneidensa kanssa ketjun Helsinkiin ja Tampereelle. Helsingin Kaisaniemen Burger King avattiin 9. marraskuuta 1982 ja Tampereelle se tuli Hämeenkadulle Keskustorin luo vuonna 1983. Tampereella Burger King lopetti toimintansa 14. joulukuuta 1984, jolloin tilalle tuli Suomen ensimmäinen McDonald’s. Helsingissä Burger King lopetti toimintansa vuonna 1985 ja paikalle tuli Carrols. Kolmaskin liike oli ollut suunnitteilla Helsingin Forumiin vuonna 1985, jonne kuitenkin avattiin McDonald’s. Ravintolat lopetettiin kannattamattomuuden takia. Nurmio ja McDonald’s ostivat liiketoiminnan ja Nurmio jäi johtamaan Suomen McDonald’sia. Vuodesta 1985 joulukuuhun 2013 Suomessa ei toiminut yhtäkään Burger King -ravintolaa.

### 2010-luku

Toukokuussa 2013 Restel ilmoitti perustavansa Suomeen uusia Burger King -ravintoloita aluksi pääkaupunkiseudulle vuodenvaihteessa 2013–2014. Ensimmäinen ravintola avattiin 13. joulukuuta 2013 Helsingin keskustaan osoitteeseen Mannerheimintie 12. Ravintolaan oli useamman viikon ajan pitkät jonot. Toisen ravintolansa ketju avasi Helsingin päärautatieasemalle ravintola Elielin paikalle helmikuussa 2014. Samana vuonna ketju laajeni myös Tuusulaan, Jyväskylään, Turkuun, Tampereelle, Vantaalle ja Lahteen. Vuoden 2015 loppupuolella ravintoloita oli jo 16.

Vuoden 2016 alussa avattiin Tallinkin Helsingin ja Tallinnan välillä liikennöineelle *[[M/S Star]]* -alukselle maailman ensimmäinen laivalla sijainnut Burger King -ravintola. Nykyisin Tallinkin *[[M/S Megastar]]*- ja *[[M/S MyStar]]* -aluksilla toimii Burger King -ravintolat.

Vuonna 2017 Neste K -liikenneasemat solmivat sopimuksen Restelin kanssa Burger King -ravintoloiden sub-franchising -toiminnasta asemien yhteydessä, minkä seurauksena useille liikenneasemille avattiin Burger King -ravintoloita. 2010-luvun lopulla ketju kasvoi entisestään ja pohjoisin ravintola avattiin vuonna 2017 Leville. Vuoden 2019 lopussa ravintoloita oli jo yli 60 kappaletta.

### 2020-luku
Uusien Burger King -ravintoloiden avaaminen on hidastunut 2020-luvulla. Vuoden 2025 lopulla Suomessa toimii 69 Burger King -ravintolaa, joista 28 sijaitsee pääkaupunkiseudulla. Ravintoloista kolme toimii Helsinki-Vantaan lentoasemalla ja kaksi Tallinkin Helsingin ja Tallinnan välillä kulkevilla autolautoilla. Noin 30 ravintolassa toimii myös autokaista.

## Tuotteita

## Lähteet

## Aiheesta muualla
*Burger Kingin Suomen kotisivut
Mikko Holmström

**Mikko Holmström** (1960 Urjala – 22. marraskuuta 2025 Tampere) oli suomalainen ramopunkkari. Holmström soitti kitaraa yhtyeissä Ypö-Viis ja Pojat. Lisäksi hän soitti Ne Luupojat Surfissa, jonka muodostivat 1990- ja 2000-luvuilla Pojat-, Ne Luumäet- ja Luonteri Surf -yhtyeet.

## Nuoruus
Mikko Holmström syntyi Urjalassa vuonna 1960. Perhe muutti nykyisin Kotkaan kuuluvaan Karhulan kauppalaan hänen ollessaan 10-vuotias. Hän tapasi tulevan pitkäaikaisen bändikaverinsa Miika Söderholmin jo 12-vuotiaana. 1980-luvulla Holmström muutti Tampereelle, jossa hän opiskeli matematiikkaa ja valmistui diplomi-insinööriksi Tampereen Teknillisestä Korkeakoulusta. Hän työskenteii pitkään IT-alalla. 

## Ypö-Viis
Ypö-Viis-yhtye on koko suomalaisen punkin pioneereja. Mikko Holmström ja Miika Söderholm perustivat yhtyeen Karhulassa kesällä 1977 ja Ypö-Viis julkaisi Suomen ensimmäisen punk-omakustannelevyn "Energia on A ja O / Kotka palaa" -singlen loppuvuodesta 1978.  5. lokakuuta 1979 äänitettiin Karhulassa Afrodite-diskossa *[[Karhiulan poikii|Karhulan poikii live]]*.

Holmström ja Söderholm perustivat myös Suomen ensimmäisen punk-levymerkin, Karva-levyt. Karva-levyt toimi aktiivisesti noin vuoden verran ja julkaisi viisi singleä, sekä Ypö-Viis live-LP:n, josta P.P. Kallio totesi levyn julkaisun jälkeen ''Hilseen'' arvostelussa: "Karhulan poikii live on tällä hetkellä maailman paras liveälpee ja varmaankin yks parhaista vielä kymmenenkin vuoden päästä. Siltä musta tuntuu."

Holmströmillä ja Ypö-Viidellä oli merkittävä rooli suomalaisen ramopunk-genren synnyssä. Ypö-Viis oli innoittajana esimerkiksi Luonteri Surfin soittajille, jotka innostuivat Ayshire-levyjen kautta julkaisemaan Ypö-Viiden tuotantoa. Yhtye keikkaili Holmströmin kuolemaan asti ja bändin pitikin esiintyä muun muassa Kotkassa marraskuun lopulla 2025.

## Pojat

Holmström ja Söderholm palasivat punkin ja ramopunkin pariin perustamansa Pojat-yhtyeen kanssa 1989 alkaen. Yhtye kuuluu genren tunnetuimpiin nimiin Suomessa yhdessä Luonteri Surf- ja Ne Luumäet -yhtyeiden kanssa. Aktiivisimpina vuosinaan 1990–1996 Pojat teki viisi studioalbumia.   

Yhtyeen menestyksekkäin levytys oli "Pasi Virtanen" -single. Käännös alunperin englantilaisen Boys-yhtyeen levyttämästä kappaleesta "Jimmy Brown" nousi tammikuussa 1992 Suomen virallisen singlelistan ykköseksi.  Poikien suosittua Ramones-coveria "Lemmikkihautuumaa" on puolestaan kuunneltu lähes 2 000 000 kertaa Spotifyssä.   

Pojat on ollut aktiivinen Holmströmin kuolemaan asti. Yhtye julkaisi uuden singlen "Kuka sä oot/Elämä on Punk" juhannusaattona 2025 ja keikkoja oli sovittu ainakin 2025 vuoden loppuun asti.

## Kuolema
Mikko Holmström kuoli vaikeaan sairauteen 65-vuotiaana Tampereella 22. marraskuuta 2025. 

## Lähteet

* www.ramopunk.com
* Rare 1/91

### Viitteet
Orangon kansallispuisto

**Orangon kansallispuisto** (Parque Nacional de Orango) on luonnonsuojelualue Bissagossaarilla  Guinea-Bissaussa. Siihen kuuluu viisi suurempaa saarta, Orango Grande, Orangozinho, Menegue, Canogo ja Imbone, ja kolme pienempää, Adonga, Canuopa ja Tanhiba. Kansallispuiston alueella asuu noin 3300 ihmistä 33 kylässä.

Mangrovemetsä peittää yli puolet koko puistoalueesta. Sen lisäksi puistossa on rantakosteikkoa, puroja, salmia ja meriruohoniittyjä.

Puistossa elää monia harvinaisia eläinlajeja kuten räyskä, harmaapäälokki, senegalinkaija ja uhanalainen harmaapapukaija. Puistossa elää myös virtahepopopulaatioita, jotka, toisin kuin muualla elävät makean veden sukulaisensa, viihtyvät meressä. Puistossa elää myös useita apinalajeja, afrikanmanaatti ja useita matelijalajeja, mukaan lukien uhanalaiset merikilpikonnat. Maailman seitsemästä merikilpikonnalajista viittä tavataan usein puiston alueella. Se on liemikilpikonnan tärkein pesimäalue Itä-Atlantilla. Saarilla pesivät myös valekarettikilpikonna, etelänbastardikilpikonna, karettikilpikonna ja merinahkakilpikonna.

## Lähteet
Şardaran tekojärvi

**Şardaran tekojärvi** () on Syrdarjan muodostama tekojärvi Kazakstanin Türkıstanin alueella lähellä Uzbekistanin rajaa. Sen pinta-ala on 900 neliökilometriä, keskisyvyys 6,3 metriä, suurin syvyys 25–26 metriä ja tilavuus 5,7 kuutiokilometriä.

Şardaran vesivoimalaitoksen pato valmistui vuonna 1966, ja sen tekojärvi täytettiin vuoteen 1968 mennessä. Padon pituus on 4,8 kilometriä ja korkeus 24,5 metriä. Vesivoimalan kapasiteetti on 126 megawattia ja vuosituotanto 537 gigawattituntia.

Syrdarjan virtauksen vuodenaikavaihteluja tasaavan padon ja tekojärven tehtävänä on sähköntuotannon lisäksi parantaa maatalouden keinokastelua, kalataloutta ja asutusten vesihuoltoa. Sen avulla keinokastellaan 394&nbsp;000 hehtaaria viljelysmaata, josta yli neljännes tuottaa riisiä. Vuotuinen kalasaalis on 1&nbsp;500 tonnia.

Tekojärven rannalla sijaitsee Şardaran kaupunki. Sen alle jäi 1950-luvulla löydetty Aqtöbe-2:n muinaislinna. Arnasoyhin lasketut tulvavedet muodostivat vuosina 1969–1970 Aydarjärven.

## Lähteet
Petershagen

**Petershagen** on kaupunki Nordrhein-Westfalenin osavaltion koillisimmassa kolkassa Saksassa. Se sijaitsee Mindenin pohjoispuolella. Weser virtaa Petershagenin halki.

## Maantiede
Petershagenin etäisyys Bielefeldistä on 50 kilometriä koilliseen. Ajomatka on 64 kilometriä. Etäisyys Hannoverista on 52 kilometriä länteen. Ajomatka on 65 kilometriä. Petershagen koostuu 29 osa-alueesta, joista väekkäimmät ovat Petershagen ja Lahde.

## Historia
Vanhimmat löydöt osoittavat nykyisen Petershagenin tienoilla asutun jo paleoliitisella kaudella. Vasta Kristuksen syntymän aikoihin alueelle asettui keruskeja. 400- ja 500-luvuilla aluetta alkoivat hallita saksilaiset uudisasukkaat. Vuonna 1306 piispa Gottfried von Waldeck rakennutti linnan ja antoi sille nimeksi Petershagen. Linnaa uudistettiin vahvalla kädellä vuosina 1545–1547. Mindenin ruhtinaskunnasta tuli osa Brandenburgia Westfalenin rauhan myötä 1648. Vanha hallintojako oli voimassa aina Napoleonin aikoihin saakka. Preussi otti tuonnempana alueella vallan ja Petershagenin piirikunta lakkautettiin. Weser-sillan rakentaminen 1970 ja lopulta alueuudistukset johtivat nykyisen Petershagenin syntyyn.

Heimsenissa sijaitsee museo Heringsfängermuseum. Heimsen sijaitsee kantakaupungin pohjoispuolella.

## Talous ja liikenne
Jenz GmbH valmistaa esimerkiksi puuhakkeen tuotantoon tarvittavia laitteita ja Haustechnik Berning GmbH tarjoaa palveluita sähköasennus-, lämmitys- ja LVI-järjestelmiä varten. Petershagenilla on rautatieasema Lahdessa reitillä Nienburg–Minden. Bundesstraße 61 ja Bundesstraße 482 ovat maantieliikenteen valtaväyliä.

## Lähteet

## Aiheesta muualla
*Petershagen, Nordrhein-Westfalen, Saksa — Sunrise, Sunset, and Daylength
Tuzkon

**Tuzkon** on Aydarin–Arnasoyn järvialueeseen kuuluva järvi Uzbekistanin Jizzaxin alueella. Sen pinta-alaksi mainitaan 705 tai 320 neliökilometriä ja enimmäissyvyydeksi 20 tai 11 metriä.

Nurotavuoriin kuuluvien Pistalivuorten koillispuolella sijaitseva Tuzkon on alueen järvistä vanhin. Siihen laskee Qili- eli Sangzorjoki. Järvi täyttyi ja kuivui aikaisemmin vuosittain, ja sen suolasoilla harjoitettiin suolan tuotantoa. 1950-luvun lopulla järvi alkoi täyttyä keinokastelualueiden poistovedestä.

Vuonna 1969 Syrdarjan tulvan aikana Şardaran tekojärvestä laskettiin alempana sijaitsemaan painaumaan 21 kuutiokilometriä vettä, minkä seurauksena Arnasoyjärvet, Aydarjärvi ja Tuzkon yhtyivät 2&nbsp;400 neliökilometrin laajuiseksi järveksi. Myöhemmin Tuzkoniin on ohjattu yhä enemmän myös keinokastelun poistovesiä. Järven suolapitoisuus on noussut Aydarista tulevan veden vaikutuksesta. Vuonna 2011 suolapitoisuus oli Tuzkonin keskiosassa 9,5 grammaa litrassa.

Aydarin–Arnasoyn järvet, joihin myös Tuzkon kuuluu, ovat tärkeä kalatalousalue. Ne muodostavat vuonna 2008 perustetun Ramsar-alueen.

Tuzkonjärven rannalle suunnitellaan Uzbekistanin ensimmäistä ydinvoimalaa.

## Lähteet
Lourdes J. Cruz

**Lourdes J. Cruz** (s. 19. toukokuuta 1942) on filippiiniläinen biokemisti, joka on uransa aikana tutkinut kotilolajin *[[Conus geographus]]* myrkyn ominaisuuksia. Hän on löytänyt sen konotoksiineista peptidejä, joita on myös alettu käyttää erilaisissa sovelluksissa.

## Nuoruus ja opinnot
Lourdes J. Cruz syntyi vuonna 1942, ja hänen isänsä oli kemisti ja äitinsä hammaslääkäri. Hänellä oli jo nuorena taipumusta tieteen pariin, ja hänen isänsä opetti hänelle koulutuksen merkityksen.

Cruz opiskeli kemiaa Filippiinien yliopistossa Dilimanissa, mistä hän suoritti 1962 alemman korkeakoulututkinnon. Hänen päättötyönsä käsitteli proteiinia trypsiinin estäjä, joka kontrolloi ruoansulatuksessa mukana olevien entsyymien toimintaa. Cruz työskenteli valmistuttuaan vuoden tutkimusapulaisena Kansainvälisessä riisintutkimusinstituutissa IRRIssä. Hän oli tuolloin mukana kirjoittamassa kolmea riisin proteiinien julkaisua.

Cruz jatkoi opintojaan Iowan yliopistossa ja valmistui 1966 biokemiasta maisteriksi ja 1968 tohtoriksi. Palattuaan Filippiineille hän työskenteli IRRIllä riisin proteiinimäärän kasvattamiseen tähdänneessä tutkimuksessa. Cruz suoritti vielä tämän jälkeen viisi kuukautta kestäneen postdoc-jakson Kansasin osavaltionyliopistossa.

## Ura
Cruz sai vuonna 1970 paikan apulaisprofessorina Filippiinien yliopiston lääketieteen koulusta, missä hän alkoi tutkia kotilolajin *[[Conus geographus]]* myrkyn ominaisuuksia. Hän oli kiinnostunut siitä, mikä on se tekijä, joka tekee kyseisestä kotilosta niin tappavan. Cruzin tutkimusryhmä alkoi eristää kotilon myrkyn konotoksiineista peptidejä.

Cruzin ryhmä tutki peptidejä noin kahden vuosikymmenen ajan, ja konotoksiinien peptidejä on alettu ottaa käyttöön erilaisissa biokemiallisissa tutkimuksissa. Cruz ja Baldomero Olivera saivat 13 patenttia konotoksiineista ja niiden sovelluksista.

Cruz perusti 2000-luvun ohjelman, jonka tarkoitus oli tieteen ja tekniikan avulla nostaa ihmisiä köyhyydestä. Ohjelma on keskittynyt erityisesti Bataanin provinssissa asuviin agtoihin ja heidän naisviljelijöihin ja kalastajiin. Ohjelman lähtökohta on biodiversiteetin suojelussa.

Cruz toimi vuoteen 1986 saakka Filippiinien yliopiston lääketieteen koulun biokemian laitoksen apulaisprofessorina. Hän oli vuosina 1987–2004 Utahin yliopiston biologian laitoksen tutkimusprofessorina ja toimi sen jälkeen Filippiinien yliopiston meritieteen instituutissa opettajana.

Cruz palkittiin vuonna 2010 L’Oréalin ja Unescon For Women in Science -palkinnolla. Hän sai sen kotilotutkimuksiensa ansiosta. Perusteluiden mukaan hänen löytämänsä toksiinit ovat olleet syöpäpotilaiden kipulääkkeiden sekä epilepsian ja muihin aivojen sairauksien lääkkeiden kehittämisen pohjalla. Toksiineja on käytetty myös apuna aivojen toiminnan tutkimisessa. Cruz sai 2006 Filippiinien kansallistieteilijän tittelin.

## Lähteet
Kansallinen ansioritarikunta (Burkina Faso)

**Kansallinen ansioritarikunta**, virallisesti **Burkina Fason kansallinen ansioritarikunta** (), on burkinalainen ritarikunta. Sitä jaetaan tunnustuksena ansiokkaasta palveluksesta monella elämän osa-alueella sekä pitkästä palveluksesta. Maan presidentti toimii virkansa puolesta ritarikunnan suurmestarina.

Ritarikunnassa on viisi luokkaa ja sen nauha valkoinen punavihreällä keskiraidalla:

*  suurristi
*  suurupseeri
*  komentaja
*  upseeri
*  ritari

## Lähteet
Wendien kruunun ritarikunta

**Wendien kruunun ritarikunta**, virallisesti **Wendien kruunun sukuritarikunta** (), on Mecklenburg-Schwerinin suurherttuakunnassa jaettu ritarikunta, joka perustettiin 12. toukokuuta 1864 suurherttua Fredrik Frans II:n käskystä. Ritarikunnan motto on "Per Aspera ad Astra ()". Ritarikunta oli suurherttuakunnan korkein mahdollinen kunnianosoitus. Monarkian aikana sitä jaettiin muille Euroopan kuninkaallisille ja hallitsijoille. Monarkian lakkauttamisen jälkeen suurherttuaperhe on jatkanut ritarikunnan jakamista. 

Ritarikunnassa on neljä luokkaa, joista ensimmäisessä kaksi alaluokkaa (suurristi malmikruunulla, suurristi kultakruunulla, suurkomentaja, komentaja, ritari) sekä kulta- ja hopeamitalit. Ritarikunnan nauha on vaaleansininen punakeltaisilla reunoilla: 

*  ritarikunnan nauha

## Lähteet
Lovund

**Lovund** on taajama samannimisellä saarella Lurøyn kunnassa Nordlandin läänissä Norjassa. Taajaman pinta-ala oli 0,5 neliökilometriä ja asukasluku 525 vuonna 2024. Koko saaren pinta-ala on 4,9 neliökilometriä.
## Katso myös
* Lovundin kirkko
## Lähteet
Lødingen (taajama)

**Lødingen** on taajama Lødingenin kunnassa Nordlandin läänissä Norjassa ja kuntansa hallinnollinen keskus. Taajaman pinta-ala oli 1,3 neliökilometriä ja asukasluku 1&nbsp;701 vuonna 2024.
## Katso myös
* Lødingenin kirkko
## Lähteet
Fauske (taajama)

**Fauske** on taajama Fausken kunnassa Nordlandin läänissä Norjassa ja kuntansa hallinnollinen keskus. Taajaman pinta-ala oli 4,6 neliökilometriä ja asukasluku 6&nbsp;439 vuonna 2024.
## Katso myös
* Fausken kirkko
## Lähteet
Narvik (taajama)

**Narvik** (pohjoissaameksi *Áhkánjárga*) on taajama Narvikin kunnassa Nordlandin läänissä Norjassa ja kuntansa hallinnollinen keskus. Taajaman pinta-ala oli 6,9 neliökilometriä ja asukasluku 14&nbsp;183 vuonna 2024.
## Lähteet
Alppihiihdon maailmancup 2025–2026

**Alppihiihdon maailmancup 2025–2026** oli historian 60. alppihiihdon maailmancupin kausi. Kausi alkoi Söldenissä Itävallassa 25. lokakuuta 2025 ja päättyi 25. maaliskuuta 2026 Hafjellissä Norjassa.

## Miehet
### Kalenteri

Lähde:

### Maailmancupin pisteet

Lähde:

#### Kokonaiskilpailu

#### Pujottelu

#### Suurpujottelu

#### Supersuurpujottelu

#### Syöksylasku

## Naiset
### Kalenteri

Lähde:

### Maailmancupin pisteet

Lähde:

#### Kokonaiskilpailu

#### Pujottelu

#### Suurpujottelu

#### Supersuurpujottelu

#### Syöksylasku

## Huomautukset

## Lähteet
Opetusansioiden ritarikunta (Norsunluurannikko)

**Opetusansioiden ritarikunta**, virallisesti **Kansallinen opetusansioiden ritarikunta** (), on Norsunluurannikolla jaettava kunnianosoitus, joka perustettiin 16. tammikuuta 1962. Sillä palkitaan ansioituneita opettajia tahi henkilöitä, jotka ovat ansiioituneet muuten opetuksen tai taiteen saralla. Nimityksiä ja ylennyksiä ritarikuntaan tehdään vuosittain uudenvuodenpäivänä.

Ritarikunnassa on kolme luokkaa ja sen nauha on vihreä:

*  komentaja
*  upseeri
*  ritari

## Lähteet
Johannes Canuti Lenaeus

**Johannes Canuti Lenaeus** (29. marraskuuta 1573 Lena, Uppsalan lääni – 23. huhtikuuta 1669 Uppsala) oli ruotsalainen teologi ja pappi, joka toimi Uppsalan arkkipiispana vuosina 1647–1669. Hän opiskeli Saksassa ja toimi Uppsalan yliopiston heprean ja kreikan kielten sekä myöhemmin teologian professorina.
## Lähteet

## Aiheesta muualla
Liviu Librescu

**Liviu Librescu** (; 18. elokuuta 1930 Ploiești – 16. huhtikuuta 2007 Blacksburg, Virginia) oli romanialaissyntyinen insinööri, lentotekniikan tutkija ja professori.

Librescu oli Isidor ja Mina Finkelstein Librescun ainoa lapsi. Hän oli juutalainen ja selviytyi lapsena holokaustista. Hänet siirrettiin vuonna 1941 ghettoon Focșaniin. Librescu väitteli toisen maailmansodan jälkeen tekniikassa filosofian tohtoriksi. Romanian hallinto värväsi hänet osallistumaan merkittäviin sotilashankkeisiin. Librescu kuitenkin erotettiin tehtävistään Romanian tiedeakatemiassa 1970-luvun alkupuolella. Hän ei suostunut vannomaan uskollisuutta Nicolae Ceaușesculle, ja häneltä kiellettiin julkaisujen tekeminen Romaniassa. Suuren henkilökohtaisen riskin kustannuksella hän sai toimitettua tutkimusjulkaisun Alankomaihin ja kävi vuoropuhelua länsieurooppalaisten tutkijoiden kanssa. Librescu pääsi vuonna 1978 muuttamaan perheineen Romaniasta Israeliin jälkimmäisen maan pääministeri Menachem Beginin väliintulon myötä. Hän opetti Tel Avivin yliopistossa ja Technionissa – Israelin teknillisessä korkeakoulussa Haifassa.

Librescu muutti perheensä kanssa Blacksburgiin Virginiaan vuonna 1986. Siellä hän työskenteli Virginia Polytechnic Institute and State Universityssa. Hän osallistui Yhdysvalloissa asuessaan aktiivisesti akateemisiin konferensseihin. Librescu oli huhtikuusta 1966 lähtien naimisissa vaimonsa Marilenan (o.s. Semian) kanssa ja sai kaksi poikaa. Librescu murhattiin Virginia Techin verilöylyssä, jossa hän onnistui kehollaan estämään ampujaa saapumasta luokkahuoneeseen, kunnes hänen 22 oppilastaan oli päässyt pakenemaan paikalta ikkunan kautta. Murhaaja kuitenkin pääsi tämän jälkeen tunkeutumaan sisään ja ampui Librescun. Librescu haudattiin Ra’annanaan.

## Lähteet
Jonas Hallberg

**Jonas Sven Hallberg** (7. joulukuuta 1944 Tukholma – 21. marraskuuta 2025 Tukholma) oli ruotsalainen toimittaja, juontaja, käsikirjoittaja ja koomikko. Alkuperäiseltä koulutukseltaan hän oli juristi, minkä jälkeen hän opiskeli ohjaamista Tukholman draamakorkeakoulussa. Hän aloitti uransa Sveriges Radiossa vuonna 1978 ja teki läpimurtonsa *Måndagsbörsen*-keskusteluohjelman juontajana. Muita tunnettuja ohjelmia, joissa hän oli mukana, olivat muun muassa *Vi i femman*, *Dominans* ja *Spanarna*.  
## Julkaisuja
* Hallberg, Jonas. *Vad är sanning och 100 andra jätteviktiga frågor*. Bokförlaget Langenskiöld, 2010. 
## Lähteet

## Aiheesta muualla
Fabian Göranson

**Fabian Göranson** (s. 1978) on ruotsalainen kirjailija ja sarjakuvapiirtäjä. Hän voitti lasten- ja nuortenkirjallisuuden August-palkinnon vuonna 2025 teoksestaan *Tvättbörjarnas stad*. Se kertoo Klara-tytöstä, joka taistelee virkakoneistoa vastaan Tukholman vanhojen rakennusten suojelemiseksi.

Sarjakuvataiteilijana Göranson tunnetaan kuvien pienistä yksityiskohdista ja ajoittain synkästä huumorista. Hänen esikoisalbuminsa *Gaskriget* ilmestyi vuonna 2006. Vuonna 2008 Göranson julkaisi *Kirurgi*-albumin, johon hän oli koonnut vuosien varrella eri lehdissä julkaisemiaan sarjakuvia. *Drömmen om Europa* (2018) perustui hänen kuukauden mittaiseen matkaansa Euroopassa ja käsitteli maanosan nykytilaa.

Lasten- ja nuortenkirjailijana Göranson on tehnyt muun muassa Martilo-nimisestä ritarista kertovia kirjoja sekä Ruotsin historiaa käsittelevän viisiosaisen *Sveriges fantastiska historia* -sarjan. Sarjakuvien tapaan myös hänen lasten- ja nuortenkirjoissaan kuvitus on keskeisessä osassa.

## Lähteet

## Aiheesta muualla
Göransson

**Göransson** tai **Göranson** on seuraavien ruotsalaisten henkilöiden sukunimi:

* Antonia Göransson (s. 1990), jalkapalloilija
* Bengt Göransson (1932–2021), poliitikko
* Fabian Göranson (s. 1978), kirjailija
* Ludwig Göransson (s. 1984), muusikko
* Sverker Göranson (s. 1954), kenraali

## Muita merkityksiä
* Göransson Arena, monikäyttöareena Ruotsin Sandvikenissä
Kazakstanin kansalaisuus

**Kazakstanin kansalaisuus** on laillinen suhde yksittäisen henkilön ja Kazakstanin tasavallan välillä. Maassa noudatetaan lähtökohtaisesti ius sanguinis -periaatetta, jonka mukaan kansalaisuus periytyy vanhemmilta.

## Kansalaisuuden saaminen syntymällä
Syntyperäisiä kazakstanilaisia ovat sellaiset henkilöt, joiden vanhemmilla on maan kansalaisuus lapsen syntyessä riippumatta siitä, missä lapsi on syntynyt. Jos vain toisella vanhemmista on Kazakstanin kansalaisuus tässä tilanteessa, kansalaisuus voidaan siirtää lapselle, mikäli toinen seuraavista ehdoista täyttyy:

* lapsi on syntynyt Kazakstanin maaperällä
* lapsi on syntynyt ulkomailla, mutta toisella vanhemmista on pysyvä asuinpaikka Kazakstanissa

Kazakstanin alueelta löytyneet lapset, joiden vanhemmat ovat jääneet tuntemattomiksi, lasketaan myös syntyperäisiksi kazakstanilaisiksi. Näin menetellään myös siinä tapauksessa, jos Kazakstanissa syntyneen lapsen vanhemmat ovat valtiottomia, mutta oleskelevat maassa pysyvällä oleskeluluvalla.

## Kansalaisuuden saaminen hakemuksella
Hakemuksen perusteella Kazakstanin kansalaisuus voidaan myöntää henkilölle, joka on asunut maassa yhtäjaksoisesti vähintään 5 vuotta (lyhenee 3, jos hakija on naimisissa Kazakstanin kansalaisen kanssa). Lisäksi hakijan tulee täyttää seuraavat ehdot:

* todistaa noudattavansa kansalaisuuslain 1. artiklassa kuvattuja ehtoja:
** noudattaa maan perustuslakia
** suojelee valtion intressejä ja alueellista koskemattomuutta
** kunnioittaa maan tapoja, perinteitä, virallista kieltä sekä kaikkia Kazakstanissa asuvien kansojen kieliä
** osallistuu valtion kehittämiseen 
* on hakenut kansalaisuutta siihen tarkoitetulla tavalla
* on liittänyt hakemukseen omaelämänkerran ja neljä valokuvaa
* todistaa muun kansalaisuutensa/ valtiottomuutensa
* on maksanut kansalaisuuteen liittyvät maksut tai kykenee todistamaan saaneensa niistä vapautuksen
* on todistettavasti luopunut muista kansalaisuuksistaan tai on valtioton

Helpotettua hakuprosessia sovelletaan muun muassa etnisiin kazakkeihin.

## Kaksoiskansalaisuus ja kansalaisuuden menettäminen
Kazakstan ei tunnusta kaksoiskansalaisuutta. Mikäli Kazakstanin kansalaisuuden omaava henkilö hankkii jonkin toisen maan kansalaisuuden, hänellä on lain mukaan 30 päivää aikaa jättää Kazakstanin passinsa ja henkilökorttinsa maan virnomaisille, minkä katsotaan olevan merkki kansalaisuudesta luopumisesta.

Oma-aloitteinen kansalaisuudesta luopuminen on mahdollista, mutta se voidaan estää, mikäli henkilöllä on joitakin täyttämättömiä velvollisuuksia tai merkittäviä velkoja Kazakstanissa. Vuonna 2017 säädetyn lain nojalla viranomaiset voivat poistaa maan kansalaisuuden henkilöiltä, jotka syyllistyvät terrorismiin tai muodostavat turvallisuusuhan maalle.

## Lähteet